Catherine Zeta-Jones Disahkan Membintangi Siri Terbaru Disney+ “National Treasure”
Pemenang Oscar Catherine Zeta-Jones disahkan menyertai barisan pelakon untuk siri asli terbaru Disney+ National Treasure yang akan datang, lapor Comingsoon.  Zeta-Jones akan memegang watak utama sebagai Billie, seorang jutawan yang hebat, pakar barangan antik di pasaran gelap, dan pemburu harta karun, yang menjalani kehidupan mengikut kodnya sendiri. “Dia mengubah dirinya daripada anak yatim piatu yang tidak berduit kepada seorang ahli perniagaan dan pengembara yang bijak dan bergaya.” menurut huraian wataknya. “Billie sudah biasa mendapatkan apa yang dia mahukan – dan dia mahukan harta Pan-Amerika. Tetapi bukan hanya untuk wang. Harta ini mempunyai kepentingan yang lebih mendalam untuknya.” Ini menandakan projek TV terbaru pelakon terkenal itu selepas muncul dalam Prodigal Son Musim 2 terbitan Fox tahun lepas. Dia juga akan muncul dalam siri terbaru Netflix arahan Tim Burton, Wednesday dengan memainkan watak ikonik Morticia Addams. Zeta-Jones akan menyertai Lisette Alexis, yang turut memainkan watak utama sebagai Jess Morales. Menyertai mereka adalah Zuri Reed (Flatbush Misdemeanors) sebagai Tasha, Lyndon Smith (Parenthood) sebagai Ejen FBI Ross, Jake Austin Walker (Stargirl DC) sebagai Liam, Antonio Cipriano (Jagged Little Pill) sebagai Oren, dan Jordan Rodrigues (Light as a Feather) sebagai Ethan . “Siri ini akan meneroka isu identiti, komuniti, kepentingan sejarah, dan patriotisme yang diceritakan dari sudut pandangan Jess Morales, seorang pemimpi berusia dua puluh tahun yang, dengan rakan-rakannya, memulakan pengembaraan seumur hidup untuk mendedahkan sejarah keluarganya yang misteri dan menyelamatkan khazanah Pan-American yang hilang,” Episod pertama siri National Treasure akan diarahkan oleh Mira Nair (Queen of Katwe) dari lakon layar yang ditulis oleh penulis filem asal, Marianne dan Cormac Wibberley. Penggambaran dijangka bermula pada bulan ini, dan siri spin-off ini digambarkan sebagai pergembangan francais filem yang diterarjui Nicolas Cage.